# João Lopes Filho

João Lopes Filho (Ribeira Brava (Cap Verd), c. 1943) és un professor universitari, antropòleg, historiador, escriptor i investigador capverdià. És el principal investigador d'antropologia i etnologia del seu país, investigador del crioll capverdià i autor de llibres. També és professor de la Universitat de Cap Verd (Uni-CV), presideix una Fundação João Lopes para Artes e Literatura i l'Academia das Ciências e Humanidades de Cabo Verde.

## Biografia

Fill del periodista i escriptor del movimento claridoso João Lopes, de l'Illa de São Vicente. João Lopes Filho va néixer a Ribeira Brava, a Fajã de Cima,a Illa de São Nicolau, prop de l'any 1943.
En la seva adolescència fou enviat a Santarém per estudiar enginyeria agrícola a l'Escola Agrícola de Santarém (actual Instituto Politécnico de Santarém). Es diplomà en administració per la Universitat Nova de Lisboa, i va obtenir les llicenciatures en ciències antropològiques i etnològiques i en ciències socials i polítiques per la Universitat Tècnica de Lisboa (UTL; actual Universitat de Lisboa). Es doctorà en antropologia, amb especialitat en etnologia i agregació en estudis africans, també per la UTL.
Durant la dècada del 1980 fou professor d'ensenyament superior l'Escola de Formação de Professores e Educadores do Ensino Secundário (EFPES) i de ll0Instituto Superior de Educação (ISE), participant també en la comissió d'instal·lació de la Universitat de Cap Verd; passà a ser director de la Comissió Coordinadora i docent del mestratge en patrimoni, turisme i desenvolupament, de la Universitat de Cap Verd. Després fou professor en programes de postgrau de la Universitat Nova de Lisboa i de la Universitat d'Évora.
En 2004 fou guardonat amb la Medalha de 1a Classe de l'Ordem do Vulcão, concedida pel president de la República de Cap Verd, la major condecoració civil del país.
En 2011, després de guanyar el Premi Sonangol de Literatura, pel conte Percursos & Destinos, funda la Fundação João Lopes para Artes e Literatura amb un capital de 50.000 dòlars.
En gener de 2014 fou nomenat pel Ministeri d'Educació de Cap Verd per presidir el procés electoral a les primeres eleccions directes pel rextor dw l Uni-CV.
En 2015, juntament amb l'exrector de la Universitat Jean Piaget de Cap Verd Jorge Sousa Brito, va fundar l'Acadèmia de Ciències i Humanitats de Cap Verd.

## Referències

* ↑ «João Lopes Filho lança hoje obra sobre António Carreira». Expresso das Ilhas, 26-06-2015. Arxivat de l'original el 2017-11-07. [Consulta: 4 novembre 2017].
* ↑ Monteiro, Mateus Domingos. «Apresentação de "In Memorium João Lopes"», dezembro 2007.
* 1 2 3 4 Sítio de João Lopes Filho. «Curriculum vitæ».
* ↑ Universitat de Cap Verd. «Lopes Filho, João». Arxivat de l'original el 2017-09-06. [Consulta: 4 novembre 2017].
* ↑ Universitat d'Évora. «João Lopes Filho [University of Cape Verde]». Centro Interdisciplinar de História, Culturas e Sociedades.
* ↑ Semedo, Larice Freire. «João Lopes Filho: docente, investigador, antropólogo, escritor…». Sobre a Uni-CV, 12-06-2016.
* ↑ Radiotelevisão Caboverdiana. «Escritor João Lopes Filho cria Fundação para Artes e Literatura com o valor do Prémio Sonangol», 29-10-2011.
* ↑ «João Lopes Filho: Turismo e Cultura são o caminho para o desenvolvimento de São Nicolau». Jornal de São Nicolau, 09-07-2014. Arxivat de l'original el 2017-11-07. [Consulta: 4 novembre 2017].
* ↑ A Semana. «Filho de São Nicolau: João Lopes Filho preside a eleições na UNI-CV». Jornal de São Nicolau, 24-01-2014. Arxivat de l'original el 2017-11-07. [Consulta: 4 novembre 2017].
* ↑ «Constituição da Academia das Ciências e Humanidades de Cabo Verde (ACH-CV)».

## Enllaços externs

* Web oficial (portuguès)